Магичната любов на Леа Иванова и Еди Казасян на лента - театър - GoGuide.bg Места
За всичко това, а и за много още ще ви разкаже филмът на режисьора Радослав Спасов „Пеещите обувки“. Лентата е по сценарий на Радослав Спасов и Георги Данаилов, музиката е на Виктор Чучков, а в ролите ще видим Рая Пеева (Лиа Иванова), Юлиян Петров (Еди Казасян), Донна Бангьозова (младата Лиа), Борислав Чучков (възрастният Еди), Ернестина Шинова (възрастната Лиа), Александър Алексиев (Леон Алфаса), Стефан А. Щерев (агент на ДС), Стефан Вълдобрев (Министърът), Стоян Алексиев (Владиката) и Кръстьо Лафазанов (Белия лъв). Филмът е вдъхновен от действителната съдба на грандамата на българската музика Леа Иванова, но в лентата героите се наричат Лиа Иванова и Едвард Казасян – имената са променени, защото все пак не говорим за строго биографична история, а за кино, в което има художествена измислица. В „Пеещите обувки“ малката Лиа се изпълнява от Киара Столарски, тийнейджърката – от Донна Бангьозова, възрастната – от Ернестина Шинова, Лиа от 24-25 до към 45-годишна възраст е поверена на актрисата Рая Пеева. Филмът получи Специалната награда на журито „Сребърен Георгий” на 38-ия Московски кинофестивал в края на юни, а ние ще му се порадваме с премиера по време на юбилейното, тридесето издание на КИНОМАНИЯ 2016.
„Пеещите обувки“ те очаква на 30 ноември в Euro Cinema. Леа също!
Тук можеш да видиш пет филма с обрати, които ще ти отвеят главата.	Предишна статия
Стопли душата си в салона